जबलपुर. रमवती बाई का मकान और उनके सामने के मैदान में अचानक हो रही पत्थरों की बरसात ने लोगों को दहशत में डाल दिया है । पिछले 5 दिनों से हो रही पत्थरों की बरसात के कारण मैदान में बच्चों का खेलना भी बंद हो गया है। लोग यह समझ नहीं पा रहे हैं कि आखिर ये पत्थर आ कहां से रहे हैं।
स्थानीय युवकों ने पिछले कई दिनों से पत्थर फेंकने वालों का पता लगाने की कोशिश की, लेकिन उनको भी जानकारी हासिल नहीं हो पाई है। इस मामले में पत्थर की मार झेल चुकी रामवती बाई का कहना है कि वे मजदूरी करके अपना पेट पालते हैं तथा खप्पर वाले घर में रहते हैंं। 5 दिन पहले से उनके घर पर हो रही पत्थरों की बरसात ने उन्हें व उनके बच्चों का घर से बाहर निकलना दूभर कर दिया है। ईंट के टुकड़े जो उनके घर व आंगन में बरस रहे हैं, उनको लगता है कि कोई जानबूझकर उन्हेंं परेशान करने की नीयत से फेंक रहा है।
पता नहीं चल रहा
हर सम्भव प्रयास के बाद भी पत्थर फेंकने वालों का कोई पता नहीं चल रहा है कि कौन उनके घर के आसपास पथराव कर रहा है। उनके घर के सामने मैदान है और आसपास की बस्ती के रहने वालों के बच्चे भी यही पर खेलने आते हैं। इन बच्चों ने भी पथराव होने के कारण खेलने के अलावा मैदान में धूप तापने के लिये बैठना भी बंद कर दिया है। स्थानीय युवकों अमित यादव और विक्की ठाकुर का कहना है कि वे भी कई बार घात लगाकर कोशिश कर चुके हैं, लेकिन पथराव करने वालों का पता नहीं लगने से वे लोग भी दहशत में हैं।
hin_Deva hin_Deva hin_Deva hin_Deva